มีเพศสัมพันธ์ตอนเช้า แล้วเพิ่งซื้อยาคุมมาทานตอนเย็น แบบนี้เป็นอะไรไหมคะ สามารถทำให้ท้องได้หรือเปล่า
สวัสดีค่ะ อันนี้ไม่แน่ใจว่าเป็นยาคุมชนิดใด เป็นแบบแผงรายเดือน หรือเป็นแบบยาคุมฉุกเฉินหากเป็นแบบแผงรายเดือนนั้น ยาคุมชนิดนี้จะไม่มีผลในการป้องกันการตั้งครรภ์จากเพศสัมพันธ์ที่เกิดไปก่อนหน้านั้น จึงมีโอกาสตั้งครรภ์ได้ตามปกติ หากเป็นชนิดยาคุมฉุกเฉิน จะช่วยลดโอกาสการตั้งครรภ์จากเพศสัมพันธ์ที่เกิดขึ้นภายใน 72 ชั่วโมงก่อนหน้านั้นลงได้ โดยจะต้องกินให้ครบ 1 หรือ 2 เม็ดตามข้างฉลากกำหนด และสังเกตรอบเดือนช่วงท้ายเดือนอีกครั้งค่ะ